# Абланица (Област Ловеч)

### от Уикипедия, свободната енциклопедия

  Вижте пояснителната страница за други значения на Абланица.

Абланица е село в Северна България. То се намира в община Ловеч, Област Ловеч.

Абланица (Област Ловеч)
Данни
Област: | Ловеч
Община: | Ловеч
Население: | 185 (15/03/2007)
Надм. височина: | 463 м
Пощ. код: | 5574
Тел. код: | 06921
Геогр. положение: | 43° 1' сев. ш. 24° 41' изт. д.
МПС код: | `ОВ`
Кмет или наместник
Минко Кръстев Иванов (Коалиция за България)

## [редактиране] География

Село Абланица се намира в планински район (централен предбалкан). На около 11км от областния град Ловеч и на около 17км от град Троян, като непосредствено до селото минава и международният път София - Варна.

Селото е разположено между Ловчанските и Микренските височини (835 м.), на юг от долинното разширение на река Дрипла, приток на река Осъм. Климатът е умерено-континентален. Сиви горски почви, по всяка вероятност в следствие на аблация (ерозия и денутация - геоморфоложки понятия на промяната на скалите от граничещите височини). Има находища на варовик за негасена вар и на глини, които имат богато съдържание на желязо.

## [редактиране] История

Първите писмени данни за Абланица са от 1479г. в Тимарския регистър на Никополския санджак. В турския регистър от 1607 г. фигурира като Араблии.

На 0,5 км. северозападно от Албаница има останки от средновековна крепост. Тракийският град Мелта, днес Ловеч, е на 10 км.

През 1860г. започва да функционира килийно училище, 1886г. е открито начално училище "Любен Каравелов", през 1916г. прерастнало в прогимназия.

Унгарският географ, етнограф и археолог Ференц Каниц (1829-1904) преминал край с.Абланица през лятото на 1872г., описва престой я си в Аблански хан "Тези часове блестят като ярки звезди в сравнително сериозните дни на пътуването ми."

Преди Руско-турската война (1877-1878) селото е било обект на улично и квартално планиране. По всяка вероятност планирането е било извършено от възпитаник на френската школа. Частична реализация на плана е осъществена преди войната. С построяването на улиците са обособени малки площади, в центъра на които са изкопани кладенци (герани). Някои от тях са запазени до днес.

Първоначалният план на Абланица е впоследствие актуализиран във връзка с построяването на пътя София-Варна, който до 1970 г. минава през селото.

Църквата "Свети Димитър" построена от местното население около 1900г. е в добро състояние и към момента.

## [редактиране] Културни и природни забележителности

- Читалище "Светлина" - празнуване ежегодно на празниците 14-ти февруари, 8-ми март, 25-ти декември!
- Паметници на загиналите жители от селото във войните от 1885, 1912, 1913, 1914-1918, 1944-1945.
- Хор по народно пеене - село Абланица, многократен участник и победител в надпяването на Цветница в град Ловеч.
- Ловен дом.
- Здравен дом.

## [редактиране] Редовни събития

- Традиционно ежегодно палене на огньове за прогонване на злите духове на Сирни заговезни.
- Селски събор - на Димитровден
- Общоселско черковно празнуване на Великден.

## [редактиране] Други

Селото е електофицирано от 1948 г., радиофицирано от 1955 г. и водоснабдено от 1971 г.

До 90-те години на миналия век в селото се произвежда негасена вар, керамичен и дърводелски цехове, както и дом за възрастни хора и социално-педагогически училище.

## [редактиране] Външни препратки

Тази статия, свързана с населено място в България, е все още мъниче. Можете да помогнете на Уикипедия, като я редактирате и я разширите.

Българска енциклопедия (БАН, 1999)

Енциклопедия България, том 1, А-В, (БАН, 1978).

Взето от „http://bg.wikipedia.org../../../%D0%B0/%D0%B1/%D0%BB/%D0%90%D0%B1%D0%BB%D0%B0%D0%BD%D0%B8%D1%86%D0%B0_%28%D0%9E%D0%B1%D0%BB%D0%B0%D1%81%D1%82_%D0%9B%D0%BE%D0%B2%D0%B5%D1%87%29_c643.html“.

Категории: Мъничета за селища в България | Села в Област Ловеч

##### Views

- Статия
- Беседа
- Текуща версия

##### Търсене